CELEX: 62007CJ0510
Liikmesriigi kohustuste rikkumine
Direktiiv 68/414/EMÜ
Artikli 1 lõige 1
Kohustus säilitada pidevalt naftatoodete teatud tasemel miinimumvaru
Rikkumine

Liikmesriigi kohustuste rikkumine – Nõukogu 20. detsembri 1968. aasta direktiivi 68/414/EMÜ, millega EMÜ liikmesiike kohustatakse
säilitama toornafta ja/või naftatoodete miinimumvarusid (EÜT L 308, lk 14; ELT eriväljaanne 12/01, lk 29), muudetud ja hiljem
kodifitseeritud nõukogu 24. juuli 2006. aasta direktiiviga 2006/67/EÜ (ELT L 217, lk 8), artikli 1 lõikes 1 ette nähtud naftatoodete
varumise kohustuse täitmata jätmine – Varumiskohustuse laad ja ulatus – Kõnealuse liikmesriigi poolt edastatud arvandmete
ja Eurostati arvandmete vaheline erinevus – Naftatoodete varude ja nende sisetarbimise taseme arvutamise meetod.
Resolutsioon
1.
Kuna Belgia Kuningriik ei ole vastu võtnud kõiki vajalikke õigus- ja haldusnorme selleks, et säilitada Euroopa Ühenduse territooriumil
pidevalt nõutaval tasemel naftatoodete varusid nõukogu 20. detsembri 1968. aasta direktiivi 68/414/EMÜ (millega EMÜ liikmesiike
kohustatakse säilitama toornafta ja/või naftatoodete miinimumvarusid, muudetud nõukogu 14. detsembri 1998. aasta direktiiviga
98/93/EÜ) artiklis 2 nimetatud teise tootekategooria osas, siis on Belgia Kuningriik rikkunud selle direktiivi artikli 1 lõikest 1
tulenevaid kohustusi.
2.
Mõista kohtukulud välja Belgia Kuningriigilt.